CELEX: 32020D2061
Language: bg
Date: 2020-12-07 00:00:00
Title: Решение (ЕС) 2020/2061 на Съвета от 7 декември 2020 година относно позицията, която трябва да се заеме от името на Европейския съюз в рамките на Комитета по търговия, създаден по силата на Временното споразумение за партньорство между Европейската общност, от една страна, и държавите от Тихоокеанския басейн, от друга страна, във връзка с изготвянето на процедурния правилник на Комитета по търговия и на процедурния правилник на специалните комитети

15.12.2020   
               
               
                  BG
               
               
                  Официален вестник на Европейския съюз
               
               
                  L 424/25
               
            
         РЕШЕНИЕ (ЕС) 2020/2061 НА СЪВЕТА
         от 7 декември 2020 година
         относно позицията, която трябва да се заеме от името на Европейския съюз в рамките на Комитета по търговия, създаден по силата на Временното споразумение за партньорство между Европейската общност, от една страна, и държавите от Тихоокеанския басейн, от друга страна, във връзка с изготвянето на процедурния правилник на Комитета по търговия и на процедурния правилник на специалните комитети
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 30 юли 2009 г. Съюзът подписа Временно споразумение за партньорство, между Европейската общност, от една страна, и държавите от Тихоокеанския басейн, от друга страна (1), (наричано по-нататък „споразумението“), с което се установява рамка за Споразумение за икономическо партньорство. Споразумението се прилага временно от Папуа-Нова Гвинея от 20 декември 2009 г., от Фиджи — от 28 юли 2014 г., от Самоа — от 31 декември 2018 г. и от Соломоновите острови — от 17 май 2020 г.
                  
               
                     (2)
                  
                  
                     По силата на член 68 от споразумението се създава Комитет по търговията (наричан по-нататък „Комитет по търговията между ЕС и държавите от Тихоокеанския басейн“), който следва да разглежда всички въпроси, необходими за прилагане на споразумението.
                  
               
                     (3)
                  
                  
                     Съгласно член 68 от споразумението, Комитетът по търговията между ЕС и държавите от Тихоокеанския басейн следва да изготви свой процедурен правилник и може да създаде специални комитети, на които да делегира конкретни изпълнителни правомощия за вземане на решения, съгласно предвиденото в съответните разпоредби на споразумението.
                  
               
                     (4)
                  
                  
                     По време на осмото си заседание Комитетът по търговията между ЕС и държавите от Тихоокеанския басейн ще приеме своя процедурен правилник и този на специалните комитети.
                  
               
                     (5)
                  
                  
                     Съюзът следва да определи позицията, която трябва да се заеме в рамките на Комитета по търговията между ЕС и държавите от Тихоокеанския басейн по отношение на приемането на тези процедурни правилници,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза по време на осмото заседание на Комитета по търговията, създаден съгласно Временното споразумение за партньорство между Европейската общност, от една страна, и държавите от Тихоокеанския басейн, от друга страна, по отношение на изготвянето на процедурния правилник на Комитета по търговията между ЕС и държавите от Тихоокеанския басейн и на специалните комитети, се основава на проекта на решение на Комитета по търговията между ЕС и държавите от Тихоокеанския басейн (2).
         
         
            Член 2
            След приемането му решението на Комитета по търговията между ЕС и държавите от Тихоокеанския басейн се публикува в Официален вестник на Европейския съюз.
            
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 7 декември 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 272, 16.10.2009 г., стр. 2.
         
            (2)  Вж. док. ST 11960/20 на http://register.consilium.europa.eu.